Szókincsfejlesztő feladat. Összetett szavak.

Melyik ***gép***re gondoltam?

1. Amíg nem találták fel, addig az egyik legnehezebb házimunka volt a textíliák tisztán tartása. (mosógép)
2. A divathoz elengedhetetlen szerkentyű, Móricz Zsigmond édesanyja ezzel keresett pénzt. (varrógép)
3. A konyhában áll, anya kedvence, ha sok vendég evett nálunk. (mosogatógép)
4. Ha nincs kedved gyümölcsöt, zöldséget rágcsálni, ezzel a konyhai eszközzel tudod pépesre vagy folyósra aprítani őket. (turmixgép)
5. Ezt használjuk, hogy az összetartozó papírlapok együtt is maradjanak. (tűzőgép)
6. Amíg nem volt okostelefon, ezzel örökítettük meg a fontos pillanatokat. (fényképezőgép)
7. Pillanatok alatt sok ugyanolyan papírt készít. (fénymásológép)
8. Apa használja a kertben, hogy rendezett legyen a gyep. (kaszálógép vagy fűnyírógép)
9. Hasznos, ha nem szárad idejében a ruha. (szárítógép)
10. A legjobb barátod, ha nem megy a matek. (számológép)